o 
B. Nedre Silur. 
1. Ceratopygekalk og -skifer. 
Fra Bøstrup Strand paa den nordlige Del af Langeland findes en 
Blok af graaliggrøn Ceratopygekalk med Masser af Glaukonit, op 
til 1 mm store Korn, samt Orthis Christiania? Kjer. 
Hjemsted: Öland (Borgholm f. Eks.). 
Af Ceratopygeskifer findes der et Stykke, der ogsaa er indsamlet 
paa Bøstrup Strand. Dets Dimensioner er 15 x 10 x 1 cm. Sten¬ 
arten bestaar af Lag af fin, mørkegraa Lerskifer og Lag, der næsten 
udelukkende bestaar af Glaukonitkorn og smaa Lerlinser og ogsaa 
indeholder noget Kalkspat. Af Farve er disse Lag ujævnt graaliggrønne, 
samt viser enkelte hvide Korn eller Pletter, dels af Fossilfragmenter, 
dels af Kalkspat. Af Forsteninger indeholder Blokken to noget slidte 
Eksemplarer af Obolus (Obolella) Salteri Holl. Stenarten stemmer 
petrografisk meget nær overens med Ölands Ceratopygeskifer eller 
Glaukonitskifer. 
Prof. Dr. J. C. Moberg i Lund har velvilligst meddelt mig, at 
Bestemmelsen er fuldt sikker. Prøver af Ceratopygeskifer fra Köpings 
Klint, 0. for Borgholm, viste meget stor Overensstemmelse med denne 
Blok, kun var den ölandske Skifer lysere og Glaukonitkornene 
mindre. 
Obolus Salteri er en Art, der egentlig regnes som karakteristisk 
tor Dictyograptusskiferen, og som ikke er omtalt fra Ölands Ceratopyge¬ 
skifer. Forekomsten af denne Forstening i en Stenart af Glaukonit- 
skiferens Beskaffenhed maa nærmest være i Overensstemmelse med 
Moberg’s [Moberg 1890, S. 8, og 1900, S. 531—533] Udtalelser an- 
gaaende Grænsen mellem Kambrium og nedre Silur i Sverige. Ved 
forskellige petrografiske og palæontologiske Tilknytninger er Dictyo¬ 
graptusskiferen og Ceratopygekalken saa nær forbundne, at Moberg 
lægger Grænsen mellem Kambrium og nedre Silur under Dictyo¬ 
graptusskiferen i Stedet for over den. 
I Kristianiaegnen har Brøgger [Brøgger 1882, S. 44] fundet Obolus 
Salteri baade i Dictyograptusskiferen og i Ceratopygeskiferen. 
Prof. Moberg har i Brev til Forfatteren ogsaa fremhævet, at 
Ceratopygeskiferen ved Fogelsång [Moberg 1896, S. 26] i Skaane 
(Shumardiazonen), der til en vis Grad ligner den omtalte Blok, er 
saa forvitret, at man ikke kan drage sikre Slutninger. 
Blokkens Hjemsted er Öland. 
2. Ortocerkalk. 
Blokke af Ortocerkalk er temmelig hyppige over hele Omraadet; 
dog er det i Regelen vanskeligt at bestemme deres Hjemsted. I 
